Приложение 1
ПРАВИЛА ЗА УЧАСТИЕ И РЕГЛАМЕНТ
„ТАЛАНТ НА ЩАНД" – Месец на малкия предприемач
Община Ботевград и Младежки център Ботевград подкрепят детското творчество и въображение!

1. Допускани артикули
Само ръчно изработени вещи от децата (картини, бижута, картички, ключодържатели, плетива, сувенири, глинени фигурки, ръчно изработени играчки и др.).
2. Забранени артикули
Без храна, напитки, търговски стоки препродадени от магазина, опасни предмети (остри инструменти, химикали).
3. Ценообразуване
Всяко дете свободно определя цените на изделията си. По желание може да постави кутия за дарения или определен процент от събраните средства да бъде дарен за общинска/училищна кауза.
4. Придружаване
Деца под 14 години задължително се придружават от родител/настойник на самия щанд. За деца от 14 до 18 години е необходимо писмено съгласие от родител.
5. Часови график на базарен ден
· 15:00 - 16:00 ч.: Настаняване на участниците и подредба на щандовете.
· 16:00 - 19:30 ч.: Работно време на базара.
· 19:30 - 20:00 ч.: Прибиране на продукцията, почистване.
6. Общи условия
· Участието в инициативата е безплатно за всички участници.
· Организаторите осигуряват дървени къщички, маси и пейки.
· Настаняването се извършва по реда на постъпване на заявленията.
